Inden for er der kaffe og to forskellige lagkager, en lyserød og en lyseblå - og selvfølgelig storskærm, så der er rig mulighed for at se kronprinsparrets tvillinger blive døbt. Festlighederne er stablet på benene af en række beboere i bebyggelsen,  hvor man synes, det kunne være hyggeligt sammen se den royale højtidelighed. - De fleste af os ville jo nok alligevel sidde hjemme foran fjernsynet og følge med, så derfor tænkte vi, at nu gør vi det lidt festligt og fejrer dagen på denne måde, fortæller Viviann Andersen fra Frederikshavn. Og festen fortsætter i Hånbæk Frederikshavn. I aften er der royal middag - serveret på sølv tallerkener; og menuen byder på hamburgerryg med gemüse og is til dessert.
Den røde løber er rullet ud foran beboerhuset Hånbæk i Frederikshavn i anledning af den royale tvillingedåb.